**Nr. înreg. 2734/27.07.2021**

**A N U N Ț**

Unitatea Administrativ – Teritorială Oncesti, judeţul Maramures, organizează concurs pentru ocuparea pe perioadă determinată a funcției contractuale de execuție, vacante, **Expert Servicii Sociale (echipa mobilă plus consiliere familiala).**

Pentru a ocupa un post contractual vacant sau temporar vacant candidații trebuie să îndeplinească următoarele **condiții generale**, conform art. 3 al Regulamentului-cadru aprobat prin Hotărârea Guvernului nr. 286 din 23 martie 2011, cu modificările și completările ulterioare:

* are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
* cunoaşte limba română, scris şi vorbit;
* are vârsta minimă reglementată de prevederile legale;
* are capacitate deplină de exerciţiu;
* are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
* îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
* nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

**Condiții specifice** necesare în vederea participării la concurs și a ocupării funcției contractuale sunt:

-Studii medii.

-nu se solicită vechime în specialitatea studiilor.”

Conform art. 6 al Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, pentru înscrierea la concurs candidații vor prezenta un **dosar de concurs** care va conține următoarele documente:

* cererea de înscriere la concurs adresată conducătorului autorității sau instituției publice organizatoare;
* copia actului de identitate sau orice alt document care atestă identitatea, potrivit legii, după caz;
* copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
* carnetul de muncă sau, după caz, adeverințele care atestă vechimea în muncă, în meserie și/sau în specialitatea studiilor, în copie;
* cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează;
* adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
* curriculum vitae.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.

Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.

**BIBLIOGRAFIE:**

* ORDONANŢĂ DE URGENŢĂ Nr. 40/2015 privind gestionarea financiară a fondurilor europene pentru perioada de programare 2014 – 2020, cu modificările și completările ulterioare;
* HOTĂRÂREA DE GUVERN nr. 93/2016 privind Normele metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020;
* REGULAMENTUL (UE) NR. 1407/2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis;
* REGULAMENTUL (UE) NR. 1303/2013 de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a Regulamentului (CE) nr. 1083/2006 al Consiliului;
* REGULAMENTUL (UE) 2020/698 de stabilire a unor măsuri specifice şi temporare, în contextul epidemiei de COVID-19, privind reînnoirea sau prelungirea anumitor certificate, licenţe, permise şi autorizaţii, precum şi amânarea anumitor controale şi formări periodice în anumite domenii ale legislaţiei din sectorul transporturilor (Text cu relevanţă pentru SEE);
* ORDONANŢĂ DE URGENŢĂ Nr. 57/2019 privind Codul administrativ, cu modificările și completările ulteriore;
* ORDONANŢĂ DE URGENŢĂ Nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996;
* Orientări privind accesarea finanțărilor în cadrul Programului Operațional Capital Uman 2014-2020;
* SCHEMĂ DE AJUTOR DE MINIMIS;
* PROGRAMUL OPERAŢIONAL SECTORIAL DEZVOLTAREA RESURSELOR UMANE 2007-2013.

Concursul se va organizează conform **calendarului** următor:

* 12 august 2021 - termenul limită de depunere a dosarelor;
* 23 august 2021 - ora 10:00, proba scrisă la sediul instituției;
* 26 august 2021 - ora 10:00, proba interviu la sediul instituției.

Dosarele de concurs se depun până la data de 12.08.2021. În termen de maxim două zile lucrătoare de la data expirării termenului de depunere a dosarelor comisia de concurs are obligaţia de a selecta dosarele de concurs pe baza îndeplinirii condiţiilor de participare, iar în termen de o zi lucrătoare de la expirarea termenului de selecție a dosarelor secretariatul comisiei de concurs va afișa rezultatele selecției dosarelor de înscriere, la sediul și pe site-ul instituției, cu mențiunea ,,admis” sau ,,respins”.

Notarea probei scrise şi a interviului, se face în termen de maxim o zi lucrătoare de la finalizarea fiecărei probe.

Interviul se susţine într-un termen de maxim 4 zile lucrătoare de la data susţinerii probei scrise.

Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii "admis" sau "respins", prin afişare la sediul şi pe pagina de internet instituţiei în termen de maxim o zi lucrătoare de la data finalizării probei.

Detalii privind condiţiile specifice şi bibliografia de concurs sunt disponibile accesând [pagina oficială](http://www.dgaspcmm.ro/). Relaţii suplimentare se pot obţine la sediul Primariei Comunei Oncesti. Relații suplimentare se pot obține la sediul Primariei Comunei Oncesti, judetul Maramures, telefon: 0262348417.

**PRIMAR,**

**GODJA Matei**